[pic] | EUROPA-KOMMISSIONEN |

Bruxelles, den 26.11.2010

KOM(2010) 750 endelig

FORSLAG TIL DET ALMINDELIGE BUDGET FOR 2011

OVERSIGT OVER INDTÆGTER OG UDGIFTER EFTER SEKTION

FORSLAG TIL DET ALMINDELIGE BUDGET FOR 2011

OVERSIGT OVER INDTÆGTER OG UDGIFTER EFTER SEKTION

Under henvisning til:

- traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106A

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 37

- det oprindelige forslag til Den Europæiske Unions almindelige budget for regnskabsåret 2011, forelagt af Kommissionen den 15. juni 2010[2],

- forslag til ændringsskrivelse nr. 1/2011[3]

- forslag til ændringsskrivelse nr. 2/2011[4]

- forslag til ændringsskrivelse nr. 3/2011[5]

- Rådets holdning til det oprindelige forslag til Den Europæiske Unions almindelige budget for regnskabsåret 2011 vedtaget af Rådet den 12. august 2010

- Europa-Parlamentets ændringsforslag til Rådets holdning til det oprindelige forslag til Den Europæiske Unions almindelige budget for regnskabsåret 2011, vedtaget af Europa-Parlamentet den 20. oktober 2010,

forelægger Europa-Kommissionen hermed budgetmyndigheden sit forslag til almindeligt budget for 2011.

INDHOLDSFORTEGNELSE

1. Indledning 5

2. Forslaget til budget for 2011 og den flerårige finansielle ramme 5

2.1 Lofterne for 2011-budgettet i den flerårige finansielle ramme 5

2.2. Oversigt over det nye forslag til budget for 2011 6

3. Nøgleelementerne i det nye budgetforslag 9

3.1. Generel tilgang til betalingsbevillinger 9

3.2 Udgiftsområderne i den finansielle ramme 10

3.2.1 Udgiftsområde 1a - Konkurrenceevne for vækst og beskæftigelse 10

3.2.2 Udgiftsområde 1b - Samhørighed for vækst og beskæftigelse 11

3.2.3 Udgiftsområde 2 - Bevarelse og forvaltning af naturressourcer 11

3.2.4 Udgiftsområde 3a - Frihed, sikkerhed og retfærdighed 12

3.2.5 Udgiftsområde 3b - Unionsborgerskab 13

3.2.6 Udgiftsområde 4 - EU som global partner 13

3.2.7 Udgiftsområde 5 - Administration 14

3.3. Horisontale spørgsmål 15

3.3.1 Decentrale agenturer 15

3.3.2 Forvaltningsorganer 15

3.3.3 Pilotprojekter og forberedende foranstaltninger 15

3.3.4 Budgetanmærkninger 16

3.3.5 Nye budgetposter 16

3.3.6 Reserver 16

4. Afsluttende bemærkninger 16

5. Budgetforslaget for 2011 efter udgiftsområder i den finansielle ramme 17

5.1 Budgetforslaget for 2011 efter udgiftsområder i den finansielle ramme (samlet oversigt) 17

5.2 Budgetforslaget for 2011 efter udgiftsområder i den finansielle ramme (detaljeret oversigt) 20

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne af oversigten over indtægter og udgifter efter sektion kan ses på EUR-Lex (http://eur-lex.europa.eu/budget/www/index-da.htm). Den engelske udgave af ændringerne af denne oversigt vedlægges til orientering.

1. Indledning

Kommissionen oversendte sit budgetforslag for 2011 på alle de officielle sprog den 15. juni 2010[6]. Budgetforslaget for 2011 er det første, der skal behandles efter den nye ordning, som blev indført med Lissabontraktaten. Rådet afsluttede sin behandling af budgetforslaget den 12. august, og Europa-Parlamentet færdigbehandlede det den 20. oktober. Da Europa-Parlamentet vedtog ændringsforslag til budgetforslaget, som Rådet ikke kunne acceptere, blev der indkaldt til møde i Forligsudvalget, jf. artikel 314, stk. 4, litra c), i traktaten om Den Europæiske Unions funktionsmåde (EUF-traktaten).

Forligsudvalget arbejdede i 21 dage, fra den 26. oktober til den 15. november, og nåede meget tæt på enighed om elementerne i budgetforslaget for 2011. I sidste instans var det imidlertid ikke muligt at opnå enighed mellem Europa-Parlamentet og Rådet inden for den gældende frist, og det betyder i overensstemmelse med EUF-traktatens artikel 314, stk. 8, at "Kommissionen skal forelægge et nyt budgetforslag".

2. Forslaget til budget for 2011 og den flerårige finansielle ramme

2.1 Lofterne for 2011-budgettet i den flerårige finansielle ramme

I den flerårige finansielle ramme er der fastsat følgende lofter over forpligtelsesbevillinger for hvert af udgiftsområderne for 2011:

Udgiftsområde | I mio. EUR i løbende priser |

1. Bæredygtig vækst 1a Konkurrenceevne for vækst og beskæftigelse 1b Samhørighed for vækst og beskæftigelse | 63 974 12 987 50 987 |

2. Beskyttelse og forvaltning af naturressourcer heraf: markedsrelaterede udgifter og direkte betalinger | 60 338 47 617 |

3. Unionsborgerskab, frihed, sikkerhed og retfærdighed 3a Frihed, sikkerhed og retfærdighed 3b Unionsborgerskab | 1 889 1 206 683 |

4. EU som global partner | 8 430 |

5. Administration | 8 334 |

I ALT | 142 965 |

Det samlede loft over forpligtelsesbevillinger i den flerårige finansielle ramme (142 965 mio. EUR) udgør 1,14 % af EU's bruttonationalindkomst (BNI). Loftet over betalingsbevillingerne er på 134 280 mio. EUR eller 1,07 % af BNI.

2.2. Oversigt over det nye forslag til budget for 2011

Budget 2010 (1) | Nyt budgetforslag 2011 | Forskel |

Margen (2) | -27,2 |

- Konkurrenceevne for vækst og beskæftigelse | 14 862,9 | 11 343,3 | 13 520,6 | 11 645,8 | -9,0 % | 2,7 % |

Uden energiprojekter til støtte for den økonomiske genopretning | 12 882,9 | 10 315,8 | 13 520,6 | 11 620,6 | 5,0 % | 3,0 % |

Margen (2) | -33,6 |

- Samhørighed for vækst og beskæftigelse | 49 386,6 | 36 370,9 | 50 980,6 | 41 682,5 | 3,2 % | 14,6 % |

Margen | 6,4 |

2. Beskyttelse og forvaltning af naturressourcer | 59 498,8 | 58 135,6 | 58 659,2 | 56 409,3 | -1,4 % | -3,0 % |

Margen | 1 678,8 |

3. Unionsborgerskab, frihed, sikkerhed og retfærdighed | 1 687,5 | 1 411,0 | 1 821,9 | 1 460,2 | 8,0 % | 3,5 % |

Margen | 67,1 |

- Frihed, sikkerhed og retfærdighed | 1 006,5 | 738,6 | 1 139,0 | 814,3 | 13,2 % | 10,2 % |

Margen | 67,0 |

- Unionsborgerskab | 681,0 | 672,4 | 682,9 | 646,0 | 0,3 % | -3,9 % |

Margen | 0,1 |

4. EU som global partner | 8 141,0 | 7 787,9 | 8 754,3 | 7 249,0 | 7,5 % | -6,9 % |

Margen (3) | -70,4 |

5. Administration | 7 908,0 | 7 907,5 | 8 081,7 | 8 080,4 | 2,2 % | 2,2 % |

Margen (4) | 334,3 |

I alt | 141 484,8 | 122 955,9 | 141 818,3 | 126 527,1 | 0,2 % | 2,9 % |

Uden energiprojekter til støtte for den økonomiske genopretning | 139 504,8 | 121 928,4 | 141 818,3 | 125 502,1 | 1,7 % | 2,9 % |

Margen(5) (6) | 1 982,6 | 7 934,9 |

Bevillinger i % af BNI | 1,17 % | 1,02 % | 1,13 % | 1,01 % |

(1) 2010-budgettet med ændringsbudget nr. 1-7. (2) I margenen for udgiftsområde 1a er ikke medregnet bevillingerne til Den Europæiske Fond for Tilpasning til Globaliseringen (500 mio. EUR). (3) I margenen for udgiftsområde 4 er der ikke taget hensyn til bevillingerne til nødhjælpsreserven (253,9 mio. EUR ). (4) Ved beregningen af margenen under loftet for udgiftsområde 5 er der taget hensyn til fodnote (1) i den finansielle ramme for 2007-2013 med et beløb på 82 mio. EUR for personalets bidrag til pensionsordningen. (5) Den samlede margen for forpligtelser tager ikke højde for bevillingerne vedrørende Den Europæiske Fond for Tilpasning til Globaliseringen (500 mio. EUR), nødhjælpsreserven (253,9 mio. EUR) og personalets bidrag til pensionsordningen (82 mio. EUR). (6) Den samlede margen for betalinger tager ikke højde for bevillingerne til nødhjælpsreserven (100 mio. EUR) og vedrørende personalets bidrag til pensionsordningen (82 mio. EUR). |

Kommissionen fremlægger dette nye forslag til budget for 2011 i overensstemmelse med de holdninger, både Rådet og Europa-Parlamentet gav udtryk for under forligsproceduren.

Med hensyn til forpligtelsesbevillinger udgør det samlede beløb, der foreslås i budgetforslaget for 2011, i alt 141 818,3 mio. EUR, svarende til 1,13 % af BNI, dvs. 332,0 mio. EUR mere end i 2010. Der er således en samlet margen på 1 984,1 mio. EUR under loftet.

Betalingsbevillingerne ligger på det niveau, Rådet godkendte i august, nemlig på 126 527,1 mio. EUR, svarende til 1,01 % af BNI. Det er en stigning på 3 571,2 mio. EUR i forhold til betalingsbevillingerne på 2010-budgettet, og der vil være en margen på 7 934,9 mio. EUR under loftet. Parlamentet udtrykte forståelse for Rådets holdning i betragtning af de budgetproblemer, medlemsstaterne for øjeblikket står overfor. Kommissionen fastholder, at dette betalingsniveau kun kan accepteres, hvis budgetmyndigheden samtidig forpligter sig til at reagere hurtigt på anmodninger om yderligere betalingsbevillinger via ændringsbudgetter eller overførsler, således at man undgår, at der kommer til at mangle betalingsbevillinger.

Til Konkurrenceevne for vækst og beskæftigelse (udgiftsområde 1a) foreslås et beløb i forpligtelsesbevillinger på 13 520,6 mio. EUR, hvilket er et fald på 9,0 % i forhold til 2010-budgettet. Da loftet over udgiftsområde 1a dermed vil være overskredet, foreslår Kommissionen samtidig, at der mobiliseres et beløb på 34 mio. EUR fra fleksibilitetsinstrumentet[7]. Betalingsbevillingerne øges med 2,7 % til 11 645,8 mio. EUR. Den tilsyneladende nedskæring af forpligtelsesbevillingerne under dette udgiftsområde skal ses i sammenhæng med, at anden tranche af de yderligere bevillinger til finansiering af energiprojekter til støtte for den økonomiske genopretning var opført på 2010-budgettet. Når der ses bort herfra, er der tale om en stigning i forpligtelses- og betalingsbevillingerne på henholdsvis 5,0 % og 3,0 %.

For Samhørighed for vækst og beskæftigelse (udgiftsområde 1b) stiger forpligtelsesbevillingerne med 3,2 % til 50 980,6 mio. EUR, hvilket giver en margen på 6,4 mio. EUR. Betalingsbevillingerne øges med 14,6 % til 41 682,5 mio. EUR. Den betydelige stigning i betalingsniveauet afspejler, at programmerne under samhørighedspolitikken for programperioden 2007-2013 nu er helt kørt ind og bidrager til den økonomiske genopretning i Europa.

Inden for Beskyttelse og forvaltning af naturressourcer (udgiftsområde 2) foreslås der et beløb på 58 659,2 mio. EUR i forpligtelsesbevillinger, hvilket er et fald på 1,4 % i forhold til 2010-budgettet og giver en margen på 1 680,3 mio. EUR under loftet. Betalingsbevillingerne falder med 3,0 % til 56 409,3 mio. EUR. Inden for dette udgiftsområde er der afsat et beløb til markedsrelaterede udgifter og direkte støtte, som er på 42 891,2 mio. EUR i forpligtelsesbevillinger og 42 786,6 mio. EUR i betalingsbevillinger.

Inden for Frihed, sikkerhed og retfærdighed (udgiftsområde 3a) bliver der tale om en stigning i forpligtelsesbevillingerne på 13,2 % til 1 139,0 mio. EUR, hvilket resulterer i en margen på 67,0 mio. EUR. Betalingsbevillingerne øges ligeledes betydeligt med 10,2 % til 814,3 mio. EUR.

Inden for Unionsborgerskab (udgiftsområde 3b) vil forpligtelsesbevillingerne udgøre 682,9 mio. EUR, hvilket næsten ikke giver nogen margen (0,1 mio. EUR). Betalingsbevillingerne under dette udgiftsområder falder med 3,9 % til 646,0 mio. EUR. Det skyldes den brug, der er gjort af Solidaritetsfonden (13,0 mio. EUR) over det oprindelige budget i årets løb.

Under udgiftsområde 4 - EU som global partner - er der tale om en stigning i forpligtelsesbevillinger på 7,5 % til 8 754,3 mio. EUR, og loftet over udgiftsområde 4 vil dermed blive overskredet. Kommissionen foreslår samtidig, at der tilvejebringes et beløb på 71 mio. EUR fra fleksibilitetsinstrumentet[8]. Betalingsbevillingerne falder med 6,9 % til 7 249,2 mio. EUR. De samlede betalingsbevillinger er lavere end i 2010, da de udestående forpligtelser (den såkaldte "RAL", reste à liquider ) på mange færdiggørelsesposter i forbindelse med tidligere programmer, der er afsluttet, er faldet væsentligt.

Forpligtelsesbevillingerne og betalingsbevillingerne til Administrative udgifter (udgiftsområde 5) stiger med tilsammen 2,2 %, idet forpligtelsesbevillingerne er sat til 8 081,7 mio. EUR og betalingsbevillingerne til 8 080,4 mio. EUR. Det giver en margen på 334,3 mio. EUR[9].

3. NØGLEELEMENTERNE I DET NYE BUDGETFORSLAG

Dette nye budgetforslag for 2011 er udarbejdet med udgangspunkt i Kommissionens oprindelige forslag fra juni, således som det blev ændret med tre ændringsskrivelser (ÆS) - ÆS 1/2011[10] (EU's udenrigstjeneste), ÆS 2/2011[11] (agenturer og den europæiske finansielle stabiliseringsmekanisme) og ÆS 3/2011[12] (landbrugsudgifter).

De ændringer, der nu foreslås, afspejler de drøftelser, der allerede har fundet sted mellem budgetmyndighedens to parter. Disse drøftelser har bragt parterne langt tættere på hinanden, og disse kompromisløsninger har Kommissionen indføjet i sit nye forslag med det formål at lette en hurtig vedtagelse af budgettet for 2011.

Hvis der ikke nås til enighed om budgettet, vil det gå ud over den fortsatte gennemførelse af vigtige politikker og programmer og vil udsende et negativt budskab til borgerne i Europa i en tid med økonomisk usikkerhed. Det vil også skade EU's internationale omdømme.

Det er med disse konsekvenser in mente, at Kommissionen nu søger at forlige Rådets og Parlamentets holdninger i dette nye budgetforslag.

De foreslåede ændringer gennemgås i det følgende.

3.1. Generel tilgang til betalingsbevillinger

Der er foretaget en betydelig tilpasning af betalingsbevillingerne. I sit oprindelige budgetforslag for 2011 foreslog Kommissionen en betalingsbevillingsforøgelse på 5,8 % i forhold til 2010-budgettet på grundlag af en vurdering af betalingsbehovet til programmerne.

Siden da er de økonomiske vanskeligheder, Europa befinder sig i, trådt tydeligere frem, og der har i alle medlemsstater udviklet sig en bred enighed om, at der er behov for stramninger. I dette nye budgetforslag foreslås der derfor et samlet beløb i betalingsbevillinger på 126,5 mia. EUR, hvilket var, hvad Rådet foreslog. Under forligsforhandlingerne var der en sammenfaldende opfattelse af, at denne størrelsesorden kunne være en væsentlig forudsætning for at nå til enighed.

Kommissionen vil dog gerne også understrege, at i modsætning til de nationale budgetter kan der aldrig være underskud på EU's budget, og at alle refusionsanmodninger fra medlemsstaterne på de forskellige politikområder skal honoreres. I den forbindelse er det af afgørende betydning, at budgetmyndighedens to parter i fællesskab erklærer sig villige til hurtigt at behandle ændringsbudgetter eller overførsler, hvis det bliver nødvendigt.

Det har derfor været nødvendigt at skære ned på betalingsbevillingerne i forhold til Kommissionens oprindelige forslag til 2011-budgettet, og det er gjort efter følgende metode:

Under hensyntagen til virkningerne af de tilpasninger, der er foreslået med hensyn til ikke-opdelte bevillinger og konkrete forøgelser af betalingsbevillinger, og som er nærmere beskrevet i afsnit 3.2 og 3.3, er den samlede nedskæring af betalingsbevillinger i forhold til Kommissionens budgetforslag med samt ændringsskrivelser blevet fordelt således mellem de forskellige udgiftsområder:

- en tredjedel under udgiftsområde 1b

- en tredjedel under udgiftsområde 2

- en tredjedel under udgiftsområde 1a, 3a og 4

- ingen ændring for udgiftsområde 3b.

I forhold til betalingsbevillingerne inden for hvert udgiftsområde er nedskæringerne blevet fordelt ligeligt på alle budgetposter med opdelte bevillinger, dog under hensyntagen til specifikke tilpasninger, som der var sammenfaldende holdninger til i Forligsudvalget som beskrevet i afsnit 3.2 og 3.3, og med undtagelse af pilotprojekter og forberedende foranstaltninger, decentrale agenturer, de budgetposter under udgiftsområde 1b, som begge budgetmyndighedens parter under deres respektive behandlinger af det oprindelige budget havde ladet stå uændrede (stort set enighed), samt Life+- og dyre- og plantesundhedsprogrammerne under udgiftsområde 2 såvel som nødhjælpsreserven under udgiftsområde 4.

3.2 Udgiftsområderne i den finansielle ramme

Med undtagelse af agenturerne (decentrale agenturer og gennemførelsesagenturer) og forslagene om pilotprojekter og forberedende foranstaltninger, som der redegøres nærmere for i afsnit 3.3, indeholder det nye budgetforslag følgende tilpasninger inden for de enkelte udgiftsområder i den flerårige finansielle ramme:

3.2.1 Udgiftsområde 1a - Konkurrenceevne for vækst og beskæftigelse

Kommissionen forslår at øge forpligtelsesbevillingerne til en række foranstaltninger (se tabellen), men samtidig fastholde det niveau, der blev foreslået i det oprindelige budgetforslag, for de fleste andre. Disse forøgelser afspejler Europa-Parlamentets prioritering af unge, små og mellemstore virksomheder samt forskning.

Det bevirker, at forpligtelsesbevillingerne kommer til at overskride loftet i den flerårige finansielle ramme, og Kommissionen foreslår derfor at tilvejebringe et beløb på 34 mio. EUR til udgiftsområde 1a fra fleksibilitetsinstrumentet.

Den generelle tilgang til betalingsbevillinger vil blive fulgt inden for dette udgiftsområde. Men i de tilfælde, hvor Europa-Parlamentet under sin behandling har foreslået forhøjelser svarende til forhøjelser af forpligtelsesbevillingerne, er de medtaget i det nye budgetforslag. Kommissionen har også fastholdt et beløb på 50 mio. EUR i betalinger til Den Europæiske Globaliseringsfond, dog med den generelle nedskæring beskrevet i afsnit 3.1.

Mio. EUR

Budgetpost | Udgiftsområde | Forhøjelse/reduktion af forpligtelsesbevillinger |

Oprindeligt budgetforslag 2011 | Nyt budgetforslag 2011 | Forskel |

02 02 01 | Rammeprogram for konkurrenceevne og innovation - Iværksætter- og innovationsprogrammet | 138,0 | 148,0 | + 10,0 |

04 03 02 | Udgifter til forudgående konsultationer mellem fagforeninger | 0,45 | 0,5 | + 0,05 |

04 03 03 01 | Forholdet mellem arbejdsmarkedets parter og den sociale dialog | 16,4 | 16,5 | + 0,1 |

04 03 03 02 | Oplysnings- og uddannelsesvirksomhed til fordel for arbejdstagerorganisationer | 16,7 | 17,0 | + 0,3 |

04 03 03 03 | Information, høring og deltagelse af virksomhedsrepræsentanter | 7,3 | 7,5 | + 0,2 |

04 03 04 | Eures (Europæisk beskæftigelsesnetværk) | 19,5 | 20,5 | + 1,0 |

08 13 01 | Kapacitet - Forskning til fordel for små og mellemstore virksomheder | 221,1 | 223,1 | + 2,0 |

09 02 01 | Fastlæggelse og gennemførelse af EU's politik inden for elektronisk kommunikation | 2,4 | 4,0 | + 1,6 |

12 02 02 | Solvit-programmet og handlingsplan for tjenester for bistand vedrørende det indre marked | p.m. | 1,3 | + 1,3 |

15 02 02 | Erasmus Mundus | 94,5 | 96,5 | + 2,0 |

15 02 22 | Programmet livslang læring | 1 009,7 | 1 027,7 | + 18,0 |

15 05 77 | Mennesker | 754,4 | 764,4 | + 10,0 |

24 02 01 | Operationelle programmer til bekæmpelse af svig | 14,2 | 15,0 | + 0,8 |

32 04 06 | Rammeprogrammet for konkurrenceevne og innovation - programmet "Intelligent energi - Europa" | 104,5 | 114,5 | + 10,0 |

32 06 01 | Forskning inden for energi | 157,7 | 167,7 | + 10,0 |

Subtotal | Forhøjelser: | + 67,4 |

01 02 04 | Prince - information om Den Økonomiske og Monetære Union, herunder euroen | 6,5 | 5,5 | - 1,0 |

02 04 | Støtte til Centret for Industrielt Samarbejde mellem EU og Japan og medlemskab af internationale studiegrupper | 2,45 | 2,15 | - 0,3 |

12 02 01 | Gennemførelse og udvikling af det indre marked | 8,8 | 8,4 | - 0,4 |

26 02 01 | Procedurerne for indgåelse og offentliggørelse af offentlige indkøbs-, anlægs- og tjenesteydelseskontrakter | 15,2 | 14,4 | - 0,8 |

Subtotal | Reduktioner | - 2,5 |

I alt | + 64,9 |

3.2.2 Udgiftsområde 1b - Samhørighed for vækst og beskæftigelse

Forpligtelsesbevillingerne forbliver uændrede i forhold til det oprindelige budgetforslag, med én undtagelse: der er oprettet en ny budgetartikel - artikel 13 03 31 "Teknisk bistand og information om EU's strategi for Østersøregionen og øget viden om makroregionsstrategi" - med forpligtelsesbevillinger på 2,5 mio. EUR (og ingen betalingsbevillinger).

Betalingsbevillingerne er blevet tilpasset, således at loftet på 126,5 mia. EUR for hele budgetforslaget overholdes. Den i afsnit 3.1. nævnte fælleserklæring er særlig vigtig for dette udgiftsområde, så der hurtigt kan stilles yderligere betalingsbevillinger til rådighed, hvis det bliver nødvendigt.

3.2.3 Udgiftsområde 2 - Bevarelse og forvaltning af naturressourcer

Den grundige analyse af behovene, som Kommissionen foretog i sit oprindelige budgetforslag, og som siden blev opdateret med ændringsskrivelse nr. 3/2011, er udgangspunktet for det nye forslag. Det nye forslag afspejler nogle af Europa-Parlamentets prioriteringer, bl.a. bevillingsforøgelser til skolemælksordningen, Life+, fiskerikontrolagenturet og dyresundhed samt til dels Rådets holdning til regnskabsafslutning. Disse tilpasninger fremgår af nedenstående tabel.

For ikke-opdelte bevillingers vedkommende svarer betalingerne til forpligtelserne. For de andre budgetposter har man fulgt den generelle tilgang til betalingsbevillinger (se afsnit 3.1).

Mio. EUR

Budgetpost | Udgiftsområde | Forhøjelse/reduktion af forpligtelsesbevillinger |

Oprindeligt budgetforslag 2011 | Nyt budgetforslag 2011 | Forskel |

05 02 12 08 | Skolemælk | 80,0 | 90,0 | + 10,0 |

07 03 07 | Life+ (finansielt instrument for miljøet - 2007-2013) | 298,3 | 305,0 | + 6,7 |

11 07 01 | Støtte til forvaltning af fiskeriressourcer (indsamling af basisdata) | 46,0 | 48,0 | + 2,0 |

11 08 05 02 | EF-Fiskerikontrolagenturet (CFCA) - tilskud til afsnit 3 | 1,501 | 5,501 | + 4,0 |

17 04 01 01 | Programmer for udryddelse og overvågning af dyresygdomme og overvågning af den fysiske tilstand hos dyr, som frembyder en risiko for folkesundheden, der er fremkaldt af en ekstern faktor - nye foranstaltninger | 260,0 | 270,0 | + 10,0 |

Subtotal | Forhøjelser: | + 32,7 |

05 07 01 06 | Regnskabsafslutning for foregående års regnskaber for fælles administrationsudgifter under EUGFL, Garantisektionen (tidligere foranstaltninger), og under EGFL | -72,0 | -272,0 | - 200,0 |

Subtotal | Reduktioner | - 200,0 |

I alt | - 167,3 |

Desuden er et beløb på 540 mio. EUR i øremærkede indtægter til ELFUL overført fra 2010 til 2011. Dette beløb er større end de 210 mio. EUR, der blev budgetteret med i ændringsskrivelse nr. 3/2011 til det oprindelige budgetforslag for 2011, fordi der under gennemførelsen af 2010-budgettet blev brugt færre af de øremærkede indtægter, der blev genereret i 2010. De yderligere øremærkede indtægter overført fra 2010 til 2011 mindsker således bevillingsbehovet under budgetpost 05 02 08 03 ( Producentorganisationers driftsfonde) og 05 03 01 (Enkeltbetalingsordningen) med 330 mio. EUR. De reducerede bevillinger til disse poster bevirker, at den ikke-fordelte margen i 2011 under udgiftsområde 2 øges med samme beløb.

3.2.4 Udgiftsområde 3a - Frihed, sikkerhed og retfærdighed

Kommissionens forslag er stort set uændret, med undtagelse af følgende:

Mio. EUR

Budgetpost | Udgiftsområde | Forhøjelse/reduktion af forpligtelsesbevillinger |

Oprindeligt budgetforslag 2011 | Nyt budgetforslag 2011 | Forskel |

18 04 07 | Bekæmpelse af vold (Daphne) | 17,7 | 20,0 | + 2,35 |

18 05 08 | Forebyggelse, beredskab og konsekvensstyring i forbindelse med terrorisme | 23,1 | 24,1 | + 1,0 |

18 07 03 | Information om og forebyggelse af narkotikamisbrug | 3,0 | 4,0 | + 1,0 |

Subtotal | Forhøjelser: | + 4,35 |

18 01 04 14 | Civilret - udgifter til den administrative forvaltning | 0,3 | 0,25 | - 0,05 |

18 02 11 01 | Agenturet for den operationelle forvaltning af store it-systemer inden for området frihed, sikkerhed og retfærdighed - bidrag til afsnit 1 og 2 | 10,3 | 5,15 | - 5,15 |

18 03 05 | Europæisk migrationsnetværk | 8,0 | 7,5 | -0,5 |

Subtotal | Reduktioner | - 5,7 |

I alt | - 1,35 |

Betalingsbevillingerne til de ovennævnte budgetposter forbliver uændrede, med undtagelse af budgetpost 18 01 04 14 og 18 02 11 01, hvor betalingsbevillingerne reduceres med samme beløb som forpligtelsesbevillingerne.

3.2.5 Udgiftsområde 3b - Unionsborgerskab

Forpligtelsesbevillingerne er på samme niveau som foreslået i det oprindelige budgetforslag, dog med enkelte forhøjelser, som afspejler Europa-Parlamentets prioritering af unge og kommunikation:

Mio. EUR

Budgetpost | Udgiftsområde | Forhøjelse/reduktion af forpligtelsesbevillinger |

Oprindeligt budgetforslag 2011 | Revideret budgetforslag for 2011 | Forskel |

15 05 06 | Særlige årlige begivenheder | p.m. | 4,0 | + 4,0 |

15 05 55 | Aktive unge | 126,1 | 129,1 | + 3,0 |

16 03 01 | Informationscentre | 12,6 | 13,58 | + 0,98 |

Subtotal | Forhøjelser: | + 7,98 |

I alt | + 7,98 |

De tilsvarende yderligere betalingsbevillinger er sat til 50 % af forhøjelserne af forpligtelserne, undtagen under artikel 15 05 06, hvor betalingerne er på samme niveau som forpligtelserne.

3.2.6 Udgiftsområde 4 - EU som global partner

Kommissionen foreslår en række målrettede forhøjelser på baggrund af budgetmyndighedens prioriteringer. Den væsentligste ændring drejer sig om Palæstina, hvortil der foreslås afsat yderligere 100 mio. EUR. Disse tilpasninger bevirker, at forpligtelsesbevillingerne kommer til at overskride loftet i den flerårige finansielle ramme, og Kommissionen foreslår derfor at tilvejebringe et beløb på 71 mio. EUR til udgiftsområde 4 fra fleksibilitetsinstrumentet til dækning af de yderligere behov i relation til Palæstina.

Uden dermed at tilsidesætte det generelle princip, der blev beskrevet i afsnit 3.1. ovenfor, er betalingsbevillingerne til Palæstina også blevet øget med 100 mio. EUR, mens betalingsbevillingerne under de andre poster, hvor forpligtelsesbevillingerne øges, holdes på samme niveau som i det oprindelige budgetforslag. Kommissionen foreslår også, at betalingsbevillingerne til nødhjælpsreserven begrænses til 100 mio. EUR, i overensstemmelse med det kompromis, der er ved at aftegne sig i Forligsudvalget.

Mio. EUR

Budgetpost | Udgiftsområde | Forhøjelse/reduktion af forpligtelsesbevillinger |

Oprindeligt budgetforslag 2011 | Nyt budgetforslag 2011 | Forskel |

14 03 04 | God forvaltningspraksis på skatteområdet | p.m. | 1,0 | + 1,0 |

15 02 27 02 | Det Europæiske Erhvervsuddannelsesinstitut - Bidrag til afsnit 3 | 5,5 | 6,0 | + 0,5 |

19 04 03 | Valgovervågning | 34,1 | 38,0 | + 3,9 |

19 08 01 02 | Finansiel bistand inden for det europæiske naboskab og partnerskab til Palæstina, fredsprocessen og UNRWA | 200,0 | 300,0 | + 100,0 |

19 08 01 03 | Finansielt samarbejde med Østeuropa inden for det europæiske naboskab og partnerskab | 555,4 | 556,4 | + 1,0 |

19 09 01 | Samarbejde med udviklingslandene i Latinamerika | 362,8 | 377,8 | + 14,5 |

19 10 01 01 | Samarbejde med udviklingslande i Asien | 528,8 | 543,8 | + 15,0 |

21 02 01 | Fødevaresikkerhed | 241,8 | 243,8 | + 2,0 |

21 03 01 | Ikke-statslige udviklingsaktører | 192,7 | 193,7 | + 1,0 |

21 05 01 01 | Sundhed | 30,6 | 32,6 | + 2,0 |

22 02 07 03 | Økonomisk støtte til fremme af den økonomiske udvikling af det tyrkisk-cypriotiske samfund | 25,0 | 28,0 | + 3,0 |

23 03 06 | Miljøbeskyttelsestiltag i tredjelande. | 4,0 | 9,0 | + 5,0 |

Subtotal | Forhøjelser: | + 148,9 |

01 03 02 | Makroøkonomisk bistand | 114,9 | 104,9 | - 10,0 |

19 11 03 | Den Europæiske Union i verden | 5,0 | 4,0 | - 1,0 |

Subtotal | Reduktioner | - 11,0 |

I alt | + 137,9 |

3.2.7 Udgiftsområde 5 - Administration

I afventning af den nye rådsforordning efter Domstolens dom af 24. november 2010, der gav Kommissionen medhold, er der i det nye budgetforslag ikke medtaget bevillinger til den udestående løntilpasning for 2009 (1,85 %) i alle institutioner. Der vil i 2011 blive fremlagt et forslag til ændringsbudget. I mellemtiden må der sikres en tilstrækkelig uudnyttet margen under loftet for udgiftsområde 5. Udkastet til kompromis i Forligsudvalget omfattede et udkast til en fælleserklæring, hvori begge budgetmyndighedens parter forpligtede sig til hurtigt at få vedtaget et ændringsbudget, såfremt Domstolen statuerede til fordel for denne lønforhøjelse. Kommissionen anser afgivelsen af denne erklæring som en forudsætning for en endelig aftale om 2011-budgettet.

Desuden er bevillingerne til lønninger og pensioner blev nedjusteret for alle institutioner i forbindelse med løntilpasningen i 2010 på grundlag af de seneste skøn på højst 0,7 %.

For Kommissionens vedkommende er det nye budgetforslag baseret på situationen efter ændringsskrivelse nr. 1/2011 (EU's udenrigstjeneste), med undtagelse af budgetposterne xx 01 02 11 02 (Konferencer og møder) og xx 01 02 11 03 (Udvalg), hvor bevillingerne i overensstemmelse med det opnåede kompromis er sat til det lavere niveau, som begge budgetmyndighedens parter var enige om under deres respektive behandlinger af det oprindelige budgetforslag.

For andre institutioner end Kommissionen afspejler det nye budgetforslag under hensyntagen til de lønrelaterede justeringer Europa-Parlamentets holdning, undtagen for Rådets vedkommende, hvor det er Rådets egen holdning, man har fulgt, efter ændringsskrivelse nr. 1/2011 (EU's udenrigstjeneste).

For andre institutioner end Europa-Parlamentet, Rådet og Kommissionen er der i forhold til 2010 tale om følgende antal yderligere stillinger: Den Europæiske Unions Domstol (+29), Det Europæiske Økonomiske og Sociale Udvalg (+11), Regionsudvalget (+18), Den Europæiske Ombudsmand (+1) og Den Europæiske Tilsynsførende for Databeskyttelse (+2).

3.3. Horisontale spørgsmål

3.3.1 Decentrale agenturer

EU's bidrag (både forpligtelses- og betalingsbevillinger) og antallet af stillinger i de decentrale agenturer er sat til samme niveau som i Kommissionens oprindelige budgetforslag, som ændret ved ændringsskrivelse nr. 2/2011, med følgende undtagelser:

- For budgetpost 15 02 27 02 - Det Europæiske Erhvervsuddannelsesinstitut - Bidrag til Afsnit 3 under udgiftsområde 4 - foreslås der en forhøjelse af såvel forpligtelses- som betalingsbevillinger på 0,5 mio. EUR.

- For budgetpost 11 08 05 02 - EU's Fiskerikontrolagentur - Bidrag til afsnit 3 under udgiftsområde 2 - foreslås der en forhøjelse af forpligtelsesbevillingerne på 4 mio. EUR.

I forhold til det oprindelige budgetforslag og i overensstemmelse med, hvad budgetmyndighedens to parter var enige om under deres respektive behandlinger af det oprindelige budgetforslag, er der foretaget følgende tilpasninger:

- der er en yderligere stilling mindre til Eurojust

- bevillingerne til Agenturet for den operationelle forvaltning af store it-systemer inden for området frihed, sikkerhed og retfærdighed er blevet halveret.

3.3.2 Forvaltningsorganer

EU's bidrag (både forpligtelses- og betalingsbevillinger) og antallet af stillinger i forvaltningsagenturerne er sat til samme niveau som i budgetforslaget fra juni.

3.3.3 Pilotprojekter og forberedende foranstaltninger

I det nye budgetforslag foreslås der afsat i alt 72,7 mio. EUR i forpligtelsesbevillinger til en samlet pakke på 46 pilotprojekter og forberedende foranstaltninger. Pakken omfatter alle de pilotprojekter og foranstaltninger, som Europa-Parlamentet, Rådet og Kommissionen har foreslået.

Når et pilotprojekt eller en forberedende foranstaltning kan falde ind under et eksisterende retsgrundlag, kan Kommissionen iværksætte projektet eller foranstaltningen inden for rammerne af dette retsgrundlag og foreslå bevillinger overført til den pågældende budgetpost i årets løb.

Betalingsbevillingerne til alle nye pilotprojekter og forberedende foranstaltninger er sat til højst 50 % af de tilsvarende forpligtelsesbevillinger, og i de tilfælde, hvor det oprindeligt foreslåede beløb var lavere end 50 % af forpligtelserne, er det dette beløb, der er fastholdt. For allerede igangværende projekter og foranstaltninger, som forlænges til 2011, svarer betalingsbevillingerne til, hvad der blev foreslået i det oprindelige budgetforslag.

Den nye forberedende foranstaltning angående mæglingsstøtte er blevet flyttet til budgetpost 2 2 3 8 i Sektion X - EU's udenrigstjeneste.

3.3.4 Budgetanmærkninger

Med undtagelse af yderligere anmærkninger under budgetpost XX 01 02 11 har Kommissionen accepteret alle de tekstændringer, Europa-Parlamentet og Rådet ønskede foretaget, dog således, at de ikke kan ændre eller udvide et eksisterende retsgrundlags anvendelsesområde.

3.3.5 Nye budgetposter

Den kontoplan, Kommissionen foreslog i sit oprindelige budgetforslag og de tre ændringsskrivelser, forbliver uændret, bortset fra de nye poster, der foreslås oprettet til pakken med pilotprojekter og forberedende foranstaltninger.

Desuden er den oprindelige kontoplan for FUSP blevet ændret således:

- 19 03 01 01 - Observatørmission i Georgien

- 19 03 01 02 - EULEX Kosovo

- 19 03 01 03 - EUPOL Afghanistan

- 19 03 01 04 - Andre missioner med henblik på overvågning og gennemførelse af freds- og sikkerhedsprocesser

3.3.6 Reserver

I fuld overensstemmelse med finansforordningens artikel 43, stk. 1, er der kun afsat reserver til poster, for hvilke retsgrundlaget endnu ikke er vedtaget.

4. Afsluttende bemærkninger

Med sit nye budgetforslag for 2011, der indeholder de kompromisløsninger, man nåede frem til i Forligsudvalget, har Kommissionen skabt forudsætningerne for en hurtig vedtagelse af 2011-budgettet, uden at det skulle være nødvendigt med en yderligere forligsperiode.

En hurtig vedtagelse og ikrafttrædelse af 2011-budgettet er afgørende for, at Den Europæiske Unions politikker og programmer kan realiseres. Kommissionen vil gøre alt, hvad der står i dens magt, for at opnå dette.

5. Budgetforslaget for 2011 efter udgiftsområder i den finansielle ramme

5.1 Budgetforslaget for 2011 efter udgiftsområder i den finansielle ramme (samlet oversigt)

Udgiftsområde | Budget | Finansiel ramme | Nyt budgetforslag | Forskel | Forskel |

2010(1) | 2011 | 2011 | 2011 / 2010 | 2011 - 2010 |

(1) | (2) | (3) | (3 / 1) | (3 - 1) |

EUR | EUR | EUR | % | EUR |

[pic]

5.2 Budgetforslaget for 2011 efter udgiftsområder i den finansielle ramme (detaljeret oversigt)

Udgiftsområde | Budget | Finansiel ramme | Nyt budgetforslag | Forskel | Forskel |

2010 (1) | 2011 | 2011 | 2011 / 2010 | 2011 - 2010 |

(1) | (2) | (3) | (3 / 1) | (3 - 1) |

EUR | EUR | EUR | % | EUR |

[1] EUT L 248 af 16.9.2002, s. 1.

[2] KOM(2010) 300 af 15.6.2010.

[3] SEK(2010) 1064 af 15.9.2010.

[4] SEK(2010) 1199 af 11.10.2010.

[5] KOM(2010) 601 af 20.10.2010.

[6] KOM(2010) 300 af 15.6.2010.

[7] I margenen for udgiftsområdet 1a er der ikke taget hensyn til bevillingerne til Den Europæiske Fond for Globaliseringstilpasning (500 mio. EUR).

[8] I margenen for udgiftsområdet 1a er der ikke taget hensyn til bevillingerne til nødhjælpsreserven (253,9 mio. EUR).

[9] Ved beregningen af margenen under loftet for udgiftsområde 5 er der taget hensyn til fodnote (1) i den finansielle ramme for 2007-2013 med et beløb på 82 mio. EUR for personalets bidrag til pensionsordningen. For de øvrige institutioners vedkommende er udgifterne for 2011 beregnet på basis af de seneste disponible skøn.

[10] SEK(2010) 1064 af 15.9.2010.

[11] SEK(2010) 1199 af 11.10.2010.

[12] KOM(2010) 601 af 20.10.2010.